Katrine Lunde

**Katrine Lunde** (født 1980) er en norsk håndballspiller som spiller for serbiske ŽRK Crvena Zvezda og det norske landslaget. Med 13 gull, fem sølv og tre bronse fra internasjonale mesterskap er hun den mestvinnende kvinnelige håndballspilleren i verden. Totalt har hun vunnet 21 medaljer på sine 25 mesterskap. Hun har også vunnet Mesterligaen i håndball for kvinner sju ganger.

## Karriere
Katrine Lunde har tidligere spilt for Hånes IF, KIF, Vipers Kristiansand, Aalborg DH. Hun spilte for danske Viborg HK fra 1. juli 2007 til 1. juli 2010. Fra sommeren 2010 til  2015 spilte hun for ungarske Győri Audi ETO KC. I 2015 gikk hun til russiske Rostov-Don. Fra sesongen 2017/18 vendte hun tilbake til Vipers Kristiansand og Sørlandet etter at hun signerte en 3-årskontrakt i 2016. Etter at Vipers gikk konkurs i 2025, gikk hun til Odense.

Hun debuterte på det norske landslaget mot Jugoslavia 26. september 2002. Hun var blant annet med på å vinne gull i EM i Ungarn i 2004, EM i Sverige i 2006, OL i Beijing i 2008, EM i Makedonia i 2008 og EM i Norge/Danmark i 2010. I OL og EM 2008 ble hun kåret til beste målvakt. På Idrettsgallaen 2009 ble hun kåret til Årets kvinnelige utøver og Årets lagspiller.

I bronsefinalen i Women’s EHF Champions league 2018/2019 spilte Lunde for Vipers Kristiansand mot , og skadet kneet i en kollisjon med en motspiller. Hun kunne ikke spille kamper neste sesong grunnet dette.

Hun fikk en spesiell inngang til Håndball-EM 2020, som ble arrangert i Danmark. Hun ble ikke tatt ut til mesterskapet, fordi hun var gravid. I november mistet hun sitt ufødte barn. Rett før EM varslet hun at hun stilte seg til disposisjon da Silje Solberg ikke kunne delta på grunn av positiv test på Covid-19. Lunde spilte i Norges tredje kamp i mesterskapet den 7. desember 2020. Norge vant over Romania, og Lunde ble kåret til kampens beste spiller. Dette var hennes seniorlandskamp nummer 300. 4. juli 2021 spilte Lunde sin landskamp nummer 306 og overtok dermed rekorden for flest kamper på Norges kvinnelandslag i håndball. Karoline Dyhre Breivang hadde den gamle med 305 kamper.

Lunde spilte på Norges lag som tok bronse i OL 2020 i Tokyo – som var utsatt til 2021 på grunn av covid-19-pandemien. Hun ble kåret til beste målvakt i turneringen. OLs bronsefinale var hennes landskamp nummer 316.

Lunde var, sammen med Christian Sørum, norsk flaggbærer under åpningen av sommer-OL i Paris. Lunde og Norge tok sitt tredje OL-gull i håndball, og slo Frankrike overbevisende 29–21 i finalen. Det var Lundes femte OL-medalje på rad (tre gull og to bronse). Ingen norske har klart det før henne. Lunde ble kåret til turneringens mest verdifulle spiller (MVP). I EM senere samme år ble det nok et gull for Norge og Lunde.

I forkant av VM 2025 gjorde Lunde det kjent at hun ville gi seg med landslagsspill, og at det mesterskapet ble hennes siste. VM 2025 var hennes 25. mesterskap, og Norge vant dette mesterskapet. Lunde ble kåret til VMs beste målvakt, 45 år gammel.

## Meritter
### [[Vipers Kristiansand]] (Norge)

**[[Eliteserien i håndball for kvinner|Seriemesterskap]]**
:  **Gull** (7): 2017/18, 2018/19, 2019/20, 2020/21, 2021/22, 2022/23, 2023/24
:  **Bronse** (1): 2002/03
**[[Norgesmesterskapet i håndball for kvinner|Norgesmesterskap (cup)]]**
:  **Gull** (7): 2017, 2018, 2019, 2020, 2021, 2023, 2024
**[[Europaligaen i håndball for kvinner|EHF-cupen]]**
: Semifinale (1): 2004 
**[[Mesterligaen i håndball for kvinner|Champions League (Mesterligaen)]]**
:  **Gull** (3): 2020/21, 2021/22, 2022/23

### [[Aalborg DH]] (Danmark)

**[[Damehåndboldligaen|Dansk seriemesterskap]]**
:  **Gull** (3): 2008, 2009, 2010
:  **Sølv** (1): 2005
:  **Bronse** (2): 2006, 2007
**Dansk cup**
:  **Gull** (2): 2007, 2008
**[[Mesterligaen i håndball for kvinner|Champions League (Mesterligaen)]]**
:  **Gull** (2): 2008/09, 2009/10
: Semifinale (1): 2005/06

### [[Győri ETO KC|Győr]] (Ungarn)

**[[Nemzeti Bajnokság I i håndball for kvinner|Ungarsk seriemesterskap]]**
:  **Gull** (4): 2011, 2012, 2013, 2014
:  **Sølv** (1): 2015
**Ungarsk cup**
:  **Gull** (5): 2011, 2012, 2013, 2014, 2015
**[[Mesterligaen i håndball for kvinner|Champions League (Mesterligaen)]]**
:  **Gull** (2): 2013, 2014
:  **Sølv** (1): 2012
: Semifinale (1): 2011

### [[Odense Håndbold]] (Danmark)

**[[Damehåndboldligaen|Dansk seriemesterskap]]**
:  **Gull** (1): 2025
**Dansk cup**
:  **Sølv** (1): 2025
**[[Mesterligaen i håndball for kvinner|Champions League (Mesterligaen)]]**
:  **Sølv** (1): 2025

### [[Norges kvinnelandslag i håndball|Landslaget]]
**[[Verdensmesterskapet i håndball for kvinner|Verdensmesterskap]]**
:  **Gull** (3): 2011, 2021, 2025
:  **Sølv** (3): 2007, 2017, 2023
:  **Bronse** (1): 2009
**[[Europamesterskapet i håndball for kvinner|Europamesterskap]]**
:  **Gull** (7): 2004, 2006, 2008, 2010, 2020, 2022, 2024
:  **Sølv** (2): 2002, 2012
**[[Håndball under Sommer-OL|Olympiske leker]]**
:  **Gull** (3): 2008, 2012, 2024
:  **Bronse** (2): 2016, 2020

### Personlige utmerkelser
* VMs beste keeper i 2017
* VMs beste keeper i 2025
* EMs beste keeper i 2012
* EMs beste keeper i 2010
* EMs beste keeper i 2008
* OLs beste keeper i 2008
* OLs beste keeper i 2021
* OLs mest verdifulle spiller i 2024.
* Årets Aalborg DH-spiller 04/05, 05/06, 06/07
* Årets sportsnavn i Nordjylland 2006/07
* Årets norske spiller 2005/06 
* Årets keeper i Norge 2005/06

## Familie
Lunde var gift med fotballspilleren Tom Reidar Haraldsen fra 2007 til 2012. Hun er søster til håndballspiller Kristine Lunde-Borgersen.

## Referanser




## Eksterne lenker
*